Document ID: /roh_data/filtered/fineweb-2-filterrobots_roh.jsonl.gz/27493

Sia via da la crusch è in ex-voto (tablas d’engraziament). I sa tracta da set maletgs en las colurs mellen, brin, cotschen e blau, interruttas dal nair che represchenta las travs u da l’alv che mussa in sudari ch'è in simbol per levgiar il mal.
Cun quests maletgs hai jau vulì engraziar visavi quai che jau hai patì entras la malsogna.
La finala saja el sa revegnì entras las operaziuns ed ils medicaments. Uss saja el puspè saun, di Linus Flepp. Era sch’igl è sia via da la crusch, vul el animar ils aspectaturs da far patratgs, perquai ch’ina tala via «è il destin da blers», sco el scriva en sia broschura. Baud u tard cupitgan ins en ina u l’autra da las travs che furmian la crusch.
L’ovra è exponida en la chaplutta da Puntreis – nua ch’i dat era in maletg dad Alois Carigiet. I saja in regal bainvegnì, sco il mainafatschenta Diego Deplazes di.
Il Linus è per nus in artist impurtant. El è fitg attaschà a nossa chasa e sa gida er cun l’activitad da noss cussadents.